**MANIFESTO**

/ Manifesto /



**Premiéra v SR:** 20. september 2018

**Koniec monopolu:** 14. marec 2022  
**Krajina pôvodu:** Austrália, Nemecko   
**Rok výroby:** 2016  
**Odporučená prístupnosť:** MP 15  
**Formát:** DCP, DVD, MP4

**Jaz.** **verzia:** anglicky s českými titulkami

**Minutáž:** 95 min.  
**Žáner:** dráma

**Réžia a scenár:** Julian Rosefeldt │ **Kamera:** Christoph Krauss │ **Strih:** Bobby Good│ **Kostýmy:** Bina Daigeler│**Hrajú**:  Cate Blanchett a ďalší.

### **Krátky popis:**

Umelecké manifesty v podaní trinástich rôznych postáv, všetky hrá Cate Blanchett.

**Synopsa:**

Snímka Manifesto režiséra Juliana Rosefeldta skladá hold premenlivej tradícii a literárnej kráse umeleckých manifestov a zároveň kriticky skúma rolu umelca v dnešnej spoločnosti. Čerpá z textov písaných futuristami, dadaistami, členmi hnutia Fluxus, suprematistami, situacionistami, vyznávačmi hnutia Dogma 95,  príslušníkmi ďalších umeleckých skupín a tiež z úvah jednotlivých umelcov, architektov, tanečníkov a filmárov. Zostrihal a znovu poskladal trinásť koláží, ktoré pojednávajú o umeleckých manifestoch a skrz objektív kamery podávajú myšlienky tvorcov, ako sú Claes Oldenburg, Yvonne Rainer, Kazimir Malevič, André Breton, Sturtevant, Sol LeWitt, Jim Jarmusch a ďalší. Tieto „nové manifesty“ sa potom prostredníctvom držiteľky Oscara Cate Blanchett premieňajú v modernú výzvu k akcii. Herečka sa tu prevteľuje do trinástich rôznych postáv.